b"\n_START_ARTICLE_\nMas de Golonor\n_START_SECTION_\nDescripci\xc3\xb3\n_START_PARAGRAPH_\n\xc3\x89s una masia situada en un punt elevat per tal de tenir una visi\xc3\xb3 del territori i orientar les depend\xc3\xa8ncies per tal d'aprofitar els avantatges climatol\xc3\xb2gics, a prop del riu Si\xc3\xb3. Presenta coberta a dues aig\xc3\xbces amb el mur realitzat amb paredat i carreus regulars de pedra._NEWLINE_Presenta una divisi\xc3\xb3 de planta baixa, i dues plantes superiors. La planta baixa s'organitza al voltant d'un espai central, l'entrada, amb les quadres a un costat i el magatzem o graner a l'altre. A la porta principal hi ha un arc rebaixat amb una inscripci\xc3\xb3 on apareix l'any de la seva construcci\xc3\xb3 o ampliaci\xc3\xb3, el 1807. La primera planta presenta tres obertures a l'exterior, un balc\xc3\xb3 central i dues finestres de mitjanes dimensions als laterals, que corresponen a la zona utilitzada com a habitatge. A la segona planta o golfes trobem tres finestres de petites dimensions situades sim\xc3\xa8tricament a les obertures de la primera planta._NEWLINE_Recentment s'ha constru\xc3\xaft una mena de mur de contenci\xc3\xb3 amb la pres\xc3\xa8ncia d'una graonada d'acc\xc3\xa9s amb maons de formig\xc3\xb3, aix\xc3\xad com diferents estances annexes a la masia.\n_START_SECTION_\nHist\xc3\xb2ria\n_START_PARAGRAPH_\nAquesta masia fou constru\xc3\xafda als anys setanta del segle\xc2\xa0xx per servir d'habitatge als encarregats de guardar el castell de Ratera, propietat de l'arquitecte Joaquim Vilaseca."